P6_TA(2007)0208

A gabonafélék piacának közös szervezése *

Az Európai Parlament 2007. május 24-i jogalkotási állásfoglalása a gabonafélék piacának közös szervezéséről szóló, 1784/2003/EK rendelet módosításáról szóló tanácsi rendeletre irányuló javaslatról (COM(2006)0755 - C6-0044/2007 - 2006/0256(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0755) [1],

- tekintettel az EK-Szerződés 37. cikkére, amely alapján a Tanács konzultált a Parlamenttel (C6-0044/2007),

- tekintettel eljárási szabályzata 51. cikkére,

- tekintettel a Mezőgazdasági és Vidékfejlesztési Bizottság jelentésére (A6-0141/2007),

1. jóváhagyja a Bizottság javaslatát, annak módosított formájában;

2. felhívja a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése értelmében;

3. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való újbóli konzultációra abban az esetben, ha lényegesen kívánja módosítani a Bizottság javaslatát;

5. utasítja elnökét, hogy továbbítsa a Parlament állásfoglalását a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(6) PREAMBULUMBEKEZDÉS

(6) Szükségesnek tűnik tehát megfelelő intézkedéseket hozni a közösségi gabonapiac zavartalan működésének biztosítása érdekében. Ebből a célból a kukoricának az 1784/2003/EK rendeletben meghatározott intervenciós rendszerből való kivétele tűnik a legmegfelelőbb intézkedésnek a fent említettekre és a termelők számára rendelkezésre álló meglévő piaci megoldásokra tekintettel. | (6) Szükségesnek tűnik tehát megfelelő intézkedéseket hozni a közösségi gabonapiac zavartalan működésének biztosítása érdekében. Ebből a célból a kukoricának az 1784/2003/EK rendeletben meghatározott intervenciós rendszer szerinti felvásárlásának éves mértékét korlátozni kellene a fent említettekre tekintettel. |

2. módosítás

1. CIKK 2. PONT5. cikk, (1) bekezdés, (1784/2003/EK rendelet)

2.Az 5. cikk (1) bekezdésének helyébe az alábbi szöveg lép:(1)A tagállamok által kijelölt intervenciós hivatalok felvásárolják a számukra felajánlott és a Közösségben betakarított közönségesbúza-, durumbúza-, árpa- és cirokmennyiségeket, feltéve hogy az ajánlatok, különösen a minőség és a mennyiség tekintetében, megfelelnek a megállapított feltételeknek. | törölve |

3. módosítás és 4

1. CIKK 2A. PONT (új)5. cikk, (1) bekezdés, első a. és első b. albekezdés (új) (1784/2003/EK rendelet)

| 2a.Az 5. cikk (1) bekezdése a következő albekezdésekkel egészül ki:Az első albekezdésben meghatározott intézkedésektől eltérve, a kukorica intervenciós felvásárlására az alábbi éves plafonértékek vonatkoznak:2 millió tonna a 2007/2008-as gazdasági évben;1 millió tonna a 2008/2009-es gazdasági évben;0 tonna a 2009/2010-es gazdasági évben. 2008. december 31-re a Bizottság, szükség esetén új jogalkotási javaslatokkal kiegészített jelentést készít, amelyben értékeli a kukorica piacára jellemző trendeket, az ágazat gazdasági helyzetét és az intervenció eltörlésének vagy kiterjesztésének kérdését. |

[1] A Hivatalos Lapban még nem tették közzé.

--------------------------------------------------